SAMART ได้งานกฟน.สร้างสถานีไฟฟ้าต้นทางพระนครใต้มูลค่า 435.75 ลบ.
SAMART เผยบ.ย่อยได้งานกฟน.สร้างสถานีไฟฟ้าต้นทางพระนครใต้ 435.75 ลบ..
20 ก.ค. 2558

นายศิริชัย รัศมีจันทร์ รองประธานกรรมการบริหาร บริษัท สามารถคอร์ปอเรชั่น จำกัด (มหาชน) หรือ SAMART เปิดผยว่า บริษัท เทด้า จำกัด ซึ่งเป็นบริษัทย่อยที่บริษัทถือหุ้นทางอ้อมผ่านบริษัท สามารถ ยู-ทรานส์ จำกัดสัดส่วน  80% ได้ลงนามในหนังสือยืนยันการว่าจ้างก่อสร้างสถานีไฟฟ้าต้นทางพระนครใต้ พิกัดแรงดัน 69 กิโลวัตต์ ณ จังหวัดสมุทรปราการ กับการไฟฟ้านครหลวง เมื่อวันที่ 17 ก.ค. 58
โดยมีมูลค่าสัญญาก่อสร้างรวม 435,748,877.25 บาท (คำนวณตามอัตราแลกเปลี่ยน ณ วันเปิดซองราคา) กำหนดการก่อสร้างแล้วเสร็จภายในวันที่ 7 ธ.ค. 59 การรับรู้รายได้เป็นไปตามสัดส่วนความสำเร็จของงาน